open-index/open-wikipedia-markdown huggingface dataset:
ธีโอฟิลลีน

**ธีโอฟิลลีน** () หรือ **1,3-ไดเมทิลแซนทีน** () เป็นยาประเภทสารขยายหลอดลม ใช้ในการรักษาโรคระบบหายใจ อาทิ โรคปอดอุดกั้นเรื้อรัง และ โรคหืด 

ธีโอฟิลลีนเป็นสารที่สกัดได้จากใบชา ถูกค้นพบโดย อัลเบรชท์ ค็อดเซิล นักพฤกษศาสตร์ชาวเยอรมันในปี ค.ศ. 1888 จากนั้นมีการนำมาพัฒนาโดยสามารถสังเคราะห์ขึ้นภายในปี ค.ศ. 1900 ในครั้งแรกทีโอฟิลลีนถูกใช้เป็นยาขับปัสสาวะ จากนั้นก็นำมาใช้รักษาโรคหืด ด้วยมีฤทธิ์ทำให้กล้ามเนื้อบริเวณหน้าอกและปอดคลายตัว ส่งผลให้ภาวะหลอดลมเกร็งตัวทุ เลาเบาบางลง หลังจากร่างกายได้รับยาธีโอฟิลลีน ยาจะถูกส่งไปเปลี่ยนโครงสร้างที่อวัยวะตับ และ 50% ของระดับยาในร่างกายจะถูกกำจัดออกโดยทางปัสสาวะภายในเวลา 5-8 ชั่วโมง ในต่างประเทศสามารถพบรูปแบบของการจัดจำหน่ายยานี้ ทั้งชนิดรับประทาน ชนิดฉีด และชนิดเหน็บทวาร

ธีโอฟิลลีน จัดอยู่ในหมวดยาอันตราย การใช้ยาต้องอยู่ภายใต้การควบคุมดูแลของแพทย์ผู้ทำการรักษาเท่านั้น ไม่สมควรซื้อยามาใช้เอง

## การใช้งานทางการแพทย์
ผลจากการใช้ธีโอฟิลลีน มีดังต่อไปนี้:
* ขยายหลอดลมของกล้ามเนื้อเรียบ
* เพิ่มแรงบีบตัวของกล้ามเนื้อหัวใจ
* เพิ่มอัตราการเต้นของหัวใจ
* เพิ่มความดันโลหิต
* เพิ่มการไหลเวียนโลหิตที่ไต
* ป้องกันการเกิดการอักเสบ
* ระบบประสาทกลางไปกระตุ้นศูนย์ควบคุมการหายใจที่สมองส่วนใน

## ข้อควรระวัง
การใช้ยาทีโอฟิลลีนร่วมกับยาแก้ปวดบางประเภท อาจมีความเสี่ยงที่จะทำให้เกิดอา การชัก โดยเฉพาะการนำมาใช้กับผู้ที่เคยมีประวัติด้วยโรคลมชัก ผู้ที่ติดเหล้า ผู้สูงอายุ ผู้ที่เคยได้รับบาดเจ็บที่สมอง หรือผู้ที่ป่วยเป็นเนื้องอกสมอง ยาแก้ปวดดังกล่าว เช่น Tramadol
การใช้ทีโอฟิลลีนร่วมกับยาลดความดันโลหิตบางกลุ่ม สามารถลดประสิทธิภาพในการควบคุมความดันโลหิตของยาลดความดันโลหิตให้ด้อยประสิทธิภาพลงไป พร้อมกับมีอาการต่างๆเหล่านี้ตามมาเช่น คลื่นไส้ อาเจียน นอนไม่หลับ มือเท้าสั่น หายใจติดขัด เป็นต้น ยาลดความดันโลหิตที่กล่าวถึง เช่น Acebutolol, Atenolol, Esmolol, Metoprolol และ Nadolol เป็นต้น

การใช้ทีโอฟิลลีนร่วมกับยาปฏิชีวนะ บางประเภทสามารถทำให้ปริมาณยาทีโอฟิลลีนในกระแสเลือดมีระดับสูงขึ้น จนอาจก่อให้เกิดอาการข้างเคียงตามมา เช่น คลื่นไส้ อาเจียน ท้องเสีย ปวดศีรษะ นอนไม่หลับ ชัก ใจสั่น 

การใช้ทีโอฟิลลีนร่วมกับการดื่มเครื่องดื่มที่มีส่วนผสมของกาเฟอีน สามารถกระตุ้นให้เกิดผลข้างเคียงของทีโอฟิลลีนติดตามมาเช่น คลื่นไส้ อาเจียน นอนไม่หลับ มือเท้าสั่น เป็นต้น จึงควรหลีกเลี่ยงการใช้ยาทีโอฟิลลีนร่วมกับการดื่มหรือรับประทานอาหารที่มีกาเฟอีนเป็นส่วนผสม

## อ้างอิง

* https://www.mims.com/THAILAND/Home/GatewaySubscription/?generic=theophylline
* https://www.mims.com/THAILAND/drug/info/Franol/
* https://www.mims.com/THAILAND/drug/info/Xanthium/

หมวดหมู่:สารขยายหลอดลม
หมวดหมู่:แซนทีน
หมวดหมู่:แอลคาลอยด์จากพืช
ไลแคน ไฮเปอร์สปอร์ต

**ดับเบิลยู มอเตอร์ส ไลแคน ไฮเปอร์สปอร์ต** () เป็นรถยนต์นั่งสมรรถนะสูง  เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติเลบานอน ดับเบิลยู มอเตอร์ส ไลแคน ถือเป็นรถรุ่นแรกและรุ่นเดียวของบริษัท ผลิตมาเพียง 7 คันบนโลกเท่านั้น โดยคันแรกเปิดตัวครั้งแรกที่งานกาตาร์มอเตอร์โชว์ ในปี ค.ศ. 2013 นอกจากนี้ยังเป็นไลแคน ยังเป็นซูเปอร์คาร์คันแรกจากภูมิภาคตะวันออกกลางอีกด้วย

ไลแคน มีชื่อเสียงจากฉากวิ่งโดดข้ามตึก ในภาพยนตร์ *[[เร็ว..แรงทะลุนรก 7]]* (Fast 7) และจากเกมส์บนโทรศัพท์มือถือเช่น *อัสฟัลต์ 8:แอร์โบร์น* (Asphalt 8: Airborne), *จีที 2 เรซซิ่ง 2* (GT Racing 2), *อัสฟัลต์ 9:เลเจนด์* (Asphalt 9: Legends) เป็นต้น

## สมรรถนะ
ไลแคนใช้เครื่องยนต์ ทวินเทอร์โบ 6 ลูกสูบ (H6) ขนาด 3.7 ลิตร (3746 ซีซี) จากรูฟ ซีทีอาร์3 (Ruf CTR3) ชนิดเดียวกับที่ใช้กับปอร์เช่ 911  สามารถให้กำลังได้ที่ 522 กิโลวัตต์ (740 bhp; 751 PS) และแรงบิดที่ 960 นิวตัน/เมตร (708 lb·ft) รถสามารถทำความเร็วสูงสุดได้ที่ 385 กม./ชม. (239 ไมล์/ชม.) และเร่งอัตราเร่ง 0-100 กม./ชม. ได้เพียง 2.8 วินาที

## ราคาจำหน่าย
ไลแคนทั้ง 7 คัน ได้ตั้งราคาจำหน่ายสูงถึง 3.4 ล้านดอลลาร์ ทำให้กลายเป็นรถที่แพงที่สุดอันดับ 3 ของโลกเท่าที่วงการรถยนต์เคยจำหน่ายมา ตามหลังเพียง ลัมโบร์กีนี เวเนโน (4.6 ล้านดอลลาร์) และ มายบัค เอ็กเซเลโร (8 ล้านดอลลาร์) ไลแคนยังมีราคาสูงกว่า บูกัตติ เวย์รอน ซูเปอร์สปอร์ต (Bugatti Veyron Super Sport) 1 ล้านดอลลาาร์

สำหรับสาเหตุที่มีราคาสูง เนื่องมาจากอุปกรณ์ประดับตกแต่ง คือ การฝังเพชรขนาด 15 กะรัต จำนวนถึง 420 เม็ดไว้ที่ไฟหน้าที่ขอบไฟแอลอีดีบนวัสดุไทเทเนียมอย่างดี แต่ถึงอย่างไรก็ตาม ทางบริษัทก็ยังให้ผู้ซื้อสามารถเลือกอัญมณีอื่นแต่งได้ความต้องการ เช่น ทับทิม พลอย ไพลิน เป็นต้น

## อ้างอิง

หมวดหมู่:รถยนต์
หมวดหมู่:รถสปอร์ต
หมวดหมู่:บทความเกี่ยวกับ รถยนต์ ที่ยังไม่สมบูรณ์
เจ้าหญิงช็องมย็อง

**องค์หญิงจองมยอง** (,貞明公主 , 27 มิถุนายน ค.ศ. 1603 – 8 กันยายน ค.ศ. 1685) พระราชธิดาในพระเจ้าซอนโจ และสมเด็จพระราชินีอินม็อก ตระกูลคิม แห่งยอนอัน (ภายหลังองค์หญิงได้กลายเป็นต้นสายตระกูลของ พระนางฮอนคยอง (พระนางฮเยกย็อง) พระพันปีหลวง ตระกูลฮง แห่งพงซาน (헌경왕후 홍씨))

## ประวัติ
องค์หญิงชอง-มยอง หรือ จอง-มยอง ประสูติเมื่อวันที่ 19 เดือน 5 ตรงกับวันที่ 27 มิถุนายน ค.ศ. 1603 เป็นพระธิดาในพระเจ้าซอนโจ กษัตริย์องค์ที่ 14 แห่งโชซอน และพระราชินีอินมก สกุล คิม เมื่อเจริญชันษาได้ 20 ปี พระนางก็ได้อภิเษกกับ ฮงจูวอน ซึ่งมีอายุอ่อนกว่าพระนาง 3 ปี และได้เป็นราชบุตรเขยยองอันวี

องค์หญิงและฮงจูวอนมีบุตรด้วยกัน 8 คน บุตรคนที่ 2 ของพระนางชื่อว่า ฮง-มาน-ยง (ถือเป็นบุตรคนโต เพราะบุตรคนแรกเสียชีวิตไปตั้งแต่ยังเยาว์) ได้แต่งงานกับซงฮูหยินแห่งยอซาน มีบุตรด้วยกัน 5 คน ถือเป็นรุ่นหลานขององค์หญิงจองมยอง

โดยบุตรคนโตของฮงมานยงคือ ฮงจุงกี ได้แต่งงานมีบุตร 2 คน คือ ฮงซ็อกโบ และ ฮงฮยอนโบ ถึงตอนนี้เท่ากับว่าองค์หญิงจองมยองทรงมีลูก หลาน และเหลน มากมาย โดยปีที่ฮงฮยอนโบ เหลนคนโตของพระนางเกิดเป็นปีที่ฮงจูวอน สวามีของพระนางเสียชีวิตด้วยวัยรวม 67 ปี (นอกจากเหลนสองคนนี้แล้ว องค์หญิงยังมีหลานและเหลนอีกหลายคนที่เกิดจากลูกและหลานคนอื่นๆ)

ต่อมา ฮงฮยอนโบ ลูกคนเล็กของฮงจุงกี ได้แต่งงานกับหญิงสาวสกุล อิม และมีบุตรด้วยกัน 1 คน คือ ฮงพงฮัน (นอกจากฮงพงฮันแล้วยังมีบุตรกับภรรยาคนที่สองอีก 3 คน ซึ่งหนึ่งในนั้นคือ ฮงนิมฮัน) ต่อมาฮงพงฮันได้แต่งงานกับลีฮูหยิน แห่ง ฮันซาน และมีบุตรด้วยกัน 7 คน หนึ่งในนั้นก็คือพระนางฮเยกยอง พระมารดาในพระเจ้าจองโจ กษัตริย์องค์ที่ 22 แห่งโชซอน

เท่ากับว่าฮงพงฮันคือลื่อขององค์หญิงจองมยอง และพระนางฮเยกยองเป็นทายาทรุ่นที่ 5 ขององค์หญิง

องค์หญิงชองมยองสิ้นพระชนม์เมื่อ ค.ศ.1685 สิริรวมพระชนม์มายุยืนยาวถืง 83 ปี โดยปีที่องค์หญิงสิ้นพระชนม์ตรงกับปีครองราชย์ที่ 11 ของพระเจ้าซุกจง กษัตริย์องค์ที่ 19 แห่งโชซอน เท่ากับว่าองค์หญิงทรงมีชีวิตผ่านมาถึง 6 แผ่นดิน คือ ซอนโจ ควางแฮ อินโจ ฮโยจง ฮยอนจง และซุกจง

## พงศาวลี



## อ้างอิง
*https://www.facebook.com/Hwajeung.Thailand/posts/898777996827315  หมวดหมู่:บุคคลในยุคราชวงศ์โชซ็อน หมวดหมู่:ราชวงศ์เกาหลี
สิงหาคม พ.ศ. 2558

**สิงหาคม พ.ศ. 2558** เป็นเดือนที่ 8 ของปี พ.ศ. 2558 วันแรกของเดือนเป็นวันเสาร์ และวันสุดท้ายของเดือนเป็นวันจันทร์

## [[สถานีย่อย:เหตุการณ์ปัจจุบัน]]

หมวดหมู่:สิงหาคม
*
อัสลาน

**อัสลาน** (Aslan) เป็นตัวลำครหลักในนวนิยายชุดตำนานแห่งนาร์เนีย โดยซี.เอส. ลิวอิส อัสลานเป็นสิงโตผู้ยิ่งใหญ่ในหนังสือเรื่องตู้พิศวง และเป็นเพียงตัวละครเดียวที่อยู่ในหนังสือทั้ง 7 เล่ม โดยคำว่า "อัสลาน" มาจากภาษาตุรกีแปลว่าสิงโต ซี.เอส. ลิวอิสมักจะพิมพ์คำว่า "Lion" ด้วยตัวแอลตัวใหญ่เสมอ เพื่อให้สื่อถึงอัสลาน โดยสันนิษฐานว่าอัสลานหมายถึงพระเยซู

## บทบาท
### [[กำเนิดนาร์เนีย]]
ในช่วงที่ดิกอรี่และพอลลี่ได้นำลุงแอนดรูว์,จาดิส,สารถีรถม้าและม้าของเขาชื่อ**สตรอว์เบอร์รี่**อย่างบังเอิญ อัสลานได้ผ่านทางมาพอดีและได้สร้างนาร์เนียสัตว์พูดได้และสัตว์ในเทพนิยายกรีกขึ้นมา เขาได้ปลูกต้นแอปเปิ้ลที่ป้องกันไม่ให้จาดิสเข้ามาครองนาร์เนียจนกว่าจะผ่านไปอีกหลายร้อยปีข้างหน้า ดิกอรี่ได้ตัดสินใจไปขอผลไม้วิเศษจากอัสลาน เขาจึงเสกให้ม้าของสารถีรถม้าพูดได้และเสกปีกให้กับม้าเป็นเพกาซัสและตั้งชื่อใหม่ว่า**เฟล็ดจ์** และได้สั่งให้ดิกอรี่,พอลลี่และเฟล็ดจ์ออกเดินทางไปเอาแอปเปิ้ลวิเศษ หลังจากที่ดิกอรี่นำแอปเปิ้ลมาให้เขาแล้ว เขาจึงทำพิธีอภิเษกสารถีรถม้าที่ดิกอรี่และพอลลี่เผลอพามาด้วยและภรรยาของเขาที่ถูกเรียกมาขณะกำลังซักผ้าเป็นราชาแฟรงค์และราชินีเฮเลนแห่งนาร์เนีย  
### [[ตู้พิศวง]]
อัสลานได้นำกองทัพสัตว์ตระกูลแมว,ฟอน,เซนทอร์และพวกนกพูดได้มารวมกันเป็นกองทัพสำหรับต่อกรกับแม่มดขาว ซึ่งเอ็ดมันด์ได้สารภาพบาปกับอัสลาน อัสลานได้ถูกกองทัพแม่มดขาวถลกหนังบนศิลาและได้ตายแทนเอ็ดมันด์ในที่สุด ต่อมาอัสลานได้คืนชีพขึ้นมาและได้ช่วยเหลือสัตว์ที่ถูกแม่มดขาวสาปให้เป็นน้ำแข็ง หลังจากที่พวกปีเตอร์ได้นำอิสรภาพมาสู่นาร์เนียได้แล้วอัสลานจึงอภิเษก4พี่น้องพีเวนซี่เป็นผู้ปกครองนาร์เนีย
### [[อาชากับเด็กชาย]]
อัสลานเป็นคนผลักเรือที่ชาสต้านั่งมาให้มาจอดบนริมชายหาดที่เป็นที่ตั้งบ้านของอาร์ชีช เป็นคนที่ทำให้ชาสต้ากับบรี (นาร์เนีย)มาเจอกับอาระวิสกับฮวิน  เป็นคนที่ตะครุบอาระวิสให้เป็นแผลเพื่อสั่งสอนอาระวิสให้รู้สึกเจ็บปวดที่แอบวางยาพี่เลี้ยงจนทำให้ถูกแม่ของอาระวิสเฆี่ยนตี เป็นคนที่สาปให้ราบาดาซเจ้าชายแห่งทัชบาอันกลายเป็นลา
### [[เจ้าชายแคสเปี้ยน]]
อัสลานได้โผล่มาให้ลูซี่เห็นเป็นระยะๆ และต่อมาได้นำกองทัพต้นไม้มาช่วยเหลือกองทัพนาร์เนีย เขาได้บอกกับปีเตอร์และซูซานว่าทั้ง2จะกลับมาที่นาร์เนียไม่ได้อีกต่อไปแล้ว และได้พา4พี่น้องพีเวนซี่กลับไปที่โลกเดิมอีกครั้ง
### [[ผจญภัยโพ้นทะเล]]
อัสลานได้คำรามใส่ยูสตาซให้คืนร่างกลับมาเป็นดังเดิม และได้ส่งยูสตาซ,เอ็ดมันด์,ลูซี่กลับไปที่โลกเดิมอีกครั้ง และพาเจ้าชายแคสเปี้ยนที่10และรีพีชิ้บไปที่ดินแดนของตนเอง

## อ้างอิง

หมวดหมู่:นาร์เนีย
หมวดหมู่:ตัวละครที่เป็นพระมหากษัตริย์
หมวดหมู่:การพรรณนาทางวัฒนธรรมของพระเยซู
สถานีรถไฟกัมบีร์

[thumb|ภาพมุมสูงของสถานีรถไฟกัมบีร์ มองจาก[อนุสาวรีย์แห่งชาติ (อินโดนีเซีย)|อนุสาวรีย์แห่งชาติ ]]
**สถานีรถไฟกัมบีร์** (; ตัวย่อ: GMR) เป็นสถานีรถไฟในตำบลกัมบีร์ กรุงจาการ์ตา ประเทศอินโดนีเซีย ตั้งอยู่ทางด้านทิศตะวันออกของจัตุรัสเมอร์เดกา สถานีรถไฟแห่งนี้สร้างในยุคอาณานิคมดัตช์ และได้รับการบูรณะในคริสต์ทศวรรษ 1990

สถานีรถไฟกัมบีร์เป็นสถานีปลายทางของรถไฟระหว่างเมืองบนเกาะชวา และมีรถไฟฟ้าชานเมืองวิ่งผ่าน 2 สาย ได้แก่ สายสีน้ำเงินและสายสีแดง โดยทั้งสองสายไม่หยุดรับ-ส่งผู้โดยสารที่สถานีนี้ สถานีรถไฟกัมบีร์จะให้บริการเฉพาะรถไฟชั้น 1 และชั้น 2 เท่านั้น ส่วนรถไฟชั้น 3 และชั้น 2 บางขบวน ให้บริการที่สถานีรถไฟปาซาร์เซอเน็น

## ประวัติ
thumb|ภาพถ่ายทางอากาศของสถานีรถไฟกัมบีร์ ใน ค.ศ. 1940
ในช่วง ค.ศ. 1871–1884 สถานีรถไฟกัมบีร์มีสถานะเป็นที่หยุดรถเล็ก ๆ ทางด้านทิศตะวันออกเฉียงใต้ของจัตุรัสเมอร์เดกา ต่อมาได้สร้างสถานีรถไฟแห่งใหม่แทนที่ที่หยุดรถแห่งเดิม โดยสถานีรถไฟแห่งใหม่ มีสถาปัตยกรรมแบบคลาสสิก ต่อมา ค.ศ. 1928 ได้รับการปรับปรุงสถาปัตยกรรมเป็นแบบอลังการศิลป์ ใน ค.ศ. 1990 ได้รับการปรับปรุงสถาปัตยกรรมเป็นแบบโจโกล ซึ่งมีหน้ามุขเป็นสีเขียว ทำด้วยเซรามิก

### ชื่อของสถานี
* ที่หยุดรถไฟโกนิงส์ไปลน์ (ค.ศ. 1871–1884)
* สถานีรถไฟแว็ลเตอเฟรเดิน (ค.ศ. 1884–1937)
* สถานีรถไฟบาตาฟียาโกนิงส์ไปลน์ (ค.ศ. 1937–1949)
* สถานีรถไฟกัมบีร์ (ค.ศ. 1949–ปัจจุบัน)

## ตัวอาคารและสิ่งอำนวยความสะดวก
อาคารสถานีรถไฟกัมบีร์มีทั้งหมด 3 ชั้น
* ชั้นที่ 1 ประกอบไปด้วยแผงเช่า ร้านอาหาร ตลาดเล็ก ที่จำหน่ายบัตรโดยสาร ที่ตรวจบัตรโดยสาร
* ชั้นที่ 2 ประกอบไปด้วยที่พักผู้โดยสาร แผงขายอาหาร ร้านกาแฟ ร้านค้า
* ชั้นที่ 3 ประกอบไปด้วยชานชาลาเกาะกลาง 2 แห่ง รองรับทางรถไฟ 4 ทาง
นอกจากนี้ยังมีตู้เอทีเอ็ม ห้องน้ำ โทรศัพท์สาธารณะ และลิฟต์ ปรากฏในทุก ๆ ชั้นของสถานี และมีลานจอดรถแท็กซี่ทางด้านทิศตะวันออกของสถานี

## เส้นทางที่ให้บริการ
### รถไฟระหว่างเมือง

### รถไฟฟ้าชานเมือง [[กาเอร์เอ็ล โกมูเตอร์ไลน์]]
มีรถไฟฟ้าชานเมือง กาเอร์เอ็ล โกมูเตอร์ไลน์ วิ่งผ่านสถานีรถไฟกัมบีร์อยู่ 2 สาย คือ
* **สายสีน้ำเงิน** ไปยังสถานีรถไฟเบอกาซี จังหวัดชวาตะวันตก
* **สายสีแดง** ไปยังสถานีรถไฟเดปกและสถานีรถไฟโบโกร์ จังหวัดชวาตะวันตก

นับตั้งแต่ ค.ศ. 2013 รถไฟฟ้าชานเมืองยกเลิกการหยุดรับ-ส่งผู้โดยสารที่สถานีรถไฟกัมบีร์ เนื่องจากมีปริมาณรถไฟระหว่างเมืองมากแล้ว ผู้โดยสารชานเมืองสามารถลงที่สถานีรถไฟจูวันดาหรือสถานีรถไฟกนดังดียา แล้วต่อรถโดยสารมายังสถานีรถไฟกัมบีร์ได้

## การเชื่อมต่อกับระบบขนส่งมวลชนอื่น
### รถโดยสารประจำทาง ''ดัมรี''
รถโดยสารประจำทางของบริษัท *ดัมรี* สายสถานีรถไฟกัมบีร์–ท่าอากาศยานนานาชาติซูการ์โน-ฮัตตา ให้บริการทุกวัน ตั้งแต่เวลา 1.00–21.00 น. ค่าโดยสาร 25,000 รูเปียะฮ์

### รถโดยสารประจำทางทั่วไป
#### รถโดยสารของมายาซารีบักตี
* สาย AC63 (ปาซาร์บารู – เบอกาซี)
* สาย AC116 (เซอเน็น – โปริซปลาวัด)
* สาย P7 (ปูโลกาดุง – โกรกล)
* สาย P14 (ตานะฮ์อาบัง – ตันจุงปรียก)
* สาย R507 (ตานะฮ์อาบัง – ปูโลกาดุง)

#### รถโดยสารของเปเปเด
* สาย P02 (จีลีลีตัน – สถานีรถไฟจาการ์ตาโกตา)
* สาย NE02 (ราวามางุน – โกรกล)
* สาย P157 (เซอเน็น – โปริซปลาวัด)

#### รถโดยสารอื่น ๆ
* เมโตรมีนี สาย P06 (เซอเน็น – ตันจุงปรียก)

## ดูเพิ่ม
* สถานีรถไฟจาการ์ตาโกตา
* สถานีรถไฟปาซาร์เซอเน็น
* สถานีรถไฟกนดังดียา
* บริษัท รถไฟอินโดนีเซีย จำกัด
* กาเอร์เอ็ล โกมูเตอร์ไลน์
* การขนส่งระบบรางในประเทศอินโดนีเซีย

## อ้างอิง

## แหล่งข้อมูลอื่น
* PT KAI  - เว็บไซต์อย่างเป็นทางการของบริษัท รถไฟอินโดนีเซีย จำกัด

กัมบีร์
แอคอาร์ต เจเนเรชั่น

**บริษัท แอค-อาร์ต เจเนเรชั่น จำกัด (Act Art Generation co.,Ltd)** เป็นบริษัทผลิตละครโทรทัศน์ไทยให้แก่ช่อง 3 เอชดี ก่อตั้งเมื่อปี พ.ศ. 2545 โดยพงษ์พัฒน์ วชิรบรรจง และบริหารงานโดยธัญญา วชิรบรรจง

## ประวัติ
แอคอาร์ตเริ่มเปิดดำเนินการเมื่อวันที่ 21 พฤษภาคม พ.ศ. 2545 เป็นบริษัทที่ผลิตงานด้านละครโทรทัศน์ โดยเริ่มจากละครหลังข่าวภาคค่ำเรื่องแรก *12 ราศี* ทางช่อง 3 และได้ผลิตผลงานละครโทรทัศน์ออกอากาศทางช่อง 3 มาโดยตลอดถึงปัจจุบัน เน้นผลิตละครคุณภาพ ผลงานที่ผ่านมาได้รับความนิยมจากผู้ชมรายการเป็นอย่างมาก และได้รับรางวัลจากสถาบันต่าง ๆ มากมาย

## ละครที่ออกอากาศปี 2546 - 2549

## ละครที่ออกอากาศปี 2550 - 2559

## ละครที่ออกอากาศปี 2560 - ปัจจุบัน

## ภาพยนตร์

## รางวัลที่ได้รับ
### กุหลาบสีดำ

### ดงผู้ดี

### เมื่อดอกรักบาน

### 4 หัวใจแห่งขุนเขา วายุภัคมนตรา

### รอยไหม

### รักเกิดในตลาดสด

### สุภาพบุรุษจุฑาเทพ คุณชายรัชชานนท์

### ทองเนื้อเก้า

### เวียงร้อยดาว

### เลือดมังกร

### นาคี

### รากนครา

## อ้างอิง

หมวดหมู่:บริษัทของไทย
หมวดหมู่:บริษัทที่ก่อตั้งในปี พ.ศ. 2545
หมวดหมู่:บริษัทผลิตละครโทรทัศน์ของไทย
หมวดหมู่:บริษัทผลิตภาพยนตร์ของไทย
เอสเอสซี แอโร

**เอสเอสซี แอโร** () เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อน 2 ล้อหลัง (RWD) 2 ประตู 2 ที่นั่ง ผลิตโดยบริษัท เชลบี ซูเปอร์คาร์จากอเมริกา ตั้งแต่ปี ค.ศ. 2006 จนถึงปี ค.ศ. 2013 มีโฉมที่เป็นที่รู้จักกันมากที่สุดคือโฉม อัลติเมท แอโร (Ultimate Aero) ด้วยการเป็นรถที่เร็วที่สุดในโลก บันทึกโดยกินเนสส์บุ๊ค ในปี ค.ศ. 2007 ซึ่งสามารถทำความเร็วได้สูงสุดถึง 412.22 กม./ชม. (256.14 ไมล์/ชม.) จนในที่สุดสถิติก็ถูกลบลงโดย บูกัตติ เวย์รอน ซูเปอร์สปอร์ต ในปี 2010 แต่ถึงอย่างไรก็ตาม ในเดือนเมษายน ค.ศ. 2013 กินเนสบุ๊คก็ออกมาประกาศว่า ยังไม่ได้บันทึกเวลาที่เวย์รอนทำได้ จึงทำให้ อัลติเมท แอโร กลับได้รับชื่อเป็นรถที่เร็วที่สุดในโลกดังเดิม  

เอสเอสซี แอโร ไม่ได้จำหน่ายรถพร้อมกับระบบอิเล็กโทรนิกช่วยเหลือผู้ขับ (Driver aids) เช่น ระบบเบรกป้องกันล้อล็อก (ABS) และระบบป้องกันล้อหมุนฟรี (TRC) อ้างจากคำพูดของ เจรอด เชลบี (Jerod Shelby) ผู้ก่อตั้ง เชลบี ซูเปอร์คาร์ ที่กล่าวไว้ว่า "ปรัชญาการออกแบบรถเบื้องต้น คือการออกแบบและสร้างรถให้คนขับ ผมจึงต้องการให้คุณไม่เพียงแต่ใช้เท้าขวาเป็นอย่างเดียว แต่คุณต้องสามารถควบคุมพวงมาลัยพร้อมกับคันเร่งที่ประสานงานกันได้ดีด้วย"

## การพัฒนา

## อ้างอิง

หมวดหมู่:รถสปอร์ต
หมวดหมู่:รถยนต์
นูรุดดีน เนย์เบ็ต

**นูรุดดีน เนย์เบ็ต** (; เกิด 10 กุมภาพันธ์ 1970 ที่เมืองกาซาบล็องกา) เป็นอดีตนักฟุตบอลในตำแหน่งกองหลังและเป็นอดีตกัปตันทีมชาติโมร็อกโก โดยเนย์เบ็ตมีชื่อเสียงโด่งดังเมื่อครั้งค้าแข้งให้กับสโมสรเดปอร์ติโบ ลากอรูญา ในลาลิกาสเปนและสโมสรท็อตแนม ฮ็อตสเปอร์ในพรีเมียร์ลีก

นูรุดดีน เนย์เบ็ต เป็นผู้ครองสถิติลงสนามให้กับทีมชาติโมร็อกโกมากที่สุดเป็นอันดับหนึ่งที่ 115 นัด โดยเขาเคยเล่นในโอลิมปิก 1992 ที่ประเทศสเปน และผ่านการเล่นฟุตบอลโลก 2 สมัย ในฟุตบอลโลก 1994 ที่สหรัฐอเมริกาและฟุตบอลโลก 1998 ที่ฝรั่งเศส

หมวดหมู่:บุคคลที่เกิดในปี พ.ศ. 2513
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวโมร็อกโก
หมวดหมู่:บุคคลจากกาซาบล็องกา
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
นโยบายการขอรับลงตราของประเทศลาว

thumbnail|วีซ่าลาว
ผู้เดินทางเข้ามาในประเทศลาวจะต้องถือวีซ่าที่ออกโดยคณะผู้แทนทางการทูตลาว เว้นแต่เข้าข่ายได้รับยกเว้นวีซ่าหรือเป็นประเทศที่สามารถขอรับวีซ่าเมื่อเดินทางมาถึงได้

## แผนที่นโยบายการขอรับลงตราของประเทศลาว
800px|thumbnail|center|นโยบายวีซ่าของประเทศลาว

## ยกเว้นวีซ่า
คนชาติของประเทศดังต่อไปนี้จะได้รับการยกเว้นวีซ่าเมื่อเดินทางมายังประเทศลาว

นอกจากนี้ เฉพาะผู้ถือหนังสือเดินทางราชการหรือหนังสือเดินทางทูตของประเทศญี่ปุ่น เซอร์เบีย และเกาหลีใต้ ได้รับการยกเว้นวีซ่าสำหรับการเดินทางมาประเทศลาวเป็นเวลา 90 วัน เฉพาะผู้ถือหนังสือเดินทางราชการหรือหนังสือเดินทางทูตของประเทศอาร์มีเนีย อาเซอร์ไบจาน เบลารุส จีน คิวบา เช็กเกีย จอร์เจีย ฮังการี อินเดีย คาซัคสถาน คีร์กีซสถาน มอลโดวา เมียนมา เกาหลีเหนือ โปแลนด์ รัสเซีย ทาจิกิสถาน ติมอร์-เลสเต เติร์กเมนิสถาน ยูเครน และอุซเบกิสถาน ได้รับการยกเว้นวีซ่าสำหรับการเดินทางมาประเทศลาวเป็นเวลา 30 วัน และเฉพาะผู้ถือหนังสือเดินทางราชการหรือหนังสือเดินทางทูตของประเทศอินโดนีเซียได้รับการยกเว้นวีซ่าสำหรับการเดินทางมาประเทศลาวเป็นเวลา 14 วัน

## วีซ่าเมื่อเดินทางมาถึง

คนชาติของประเทศอื่นๆ สามารถขอวีซ่าเมื่อเดินทางมาถึงได้ ณ จุดผ่านแดนทางอากาศและทางบกดังต่อไปนี้ 

* ท่าอากาศยานนานาชาติเวียงจันทน์วัตไต
* ท่าอากาศยานนานาชาติหลวงพระบาง
* ท่าอากาศยานนานาชาติปากเซ
* จุดผ่านแดนถาวรสะพานมิตรภาพไทย-ลาว
* จุดผ่านแดนถาวรสะพานมิตรภาพน้ำเหือง
* จุดผ่านแดนถาวรห้วยทราย-เชียงของ
* จุดผ่านแดนถาวรท่าแขก-นครพนม
* จุดผ่านแดนถาวรวังเต่า-ช่องเม็ก
* ด่านชายแดนหนองแฮก
* ด่านชายแดนบ่อเตน-บ่อหาน
* ด่านชายแดนแดนสะหวัน-ลาวบาว
* ด่านชายแดน Nong Haet-Nam Kan
* ด่านชายแดน Nam Phao-Kao Cheo
* ด่านชายแดน Veun Kham-Dong Calor,
* สถานีรถไฟท่านาแล้ง

Those who have obtained the visa at a Lao embassy can also cross at Napao-Chalo, Taichang-Sophoun, Pakxan-Bungkan and Xiengkok.

Nationals of Afghanistan, Algeria, Bangladesh, Burundi, Cameroon, Republic of the Congo, Democratic Republic of the Congo, Côte d'Ivoire, Ghana, Guinea, Guinea-Bissau, Jordan, Lesotho, Liberia, Libya, Mozambique, Nauru, Niger, Nigeria, Pakistan, Senegal, Sierra Leone, Sri Lanka, Suriname, Swaziland, Syria, Tonga, Turkey, Zambia and Zimbabwe can obtain a visa on arrival only if they traveling on an official visit and holding an official letter of guarantee issued by the Ministry of Foreign Affairs of Laos.

## อ้างอิง

## ดูเพิ่ม
* ข้อกำหนดการตรวจลงตราสำหรับพลเมืองลาว

ลาว
หมวดหมู่:ประเทศลาว
เชอร์วิล

**เชอร์วิล** (; ) เป็นพืชสมุนไพรไม้ล้มลุก ใช้สำหรับปรุงอาหารรสไม่รุนแรงนัก

## ลักษณะ
เชอร์วิลอยู่ในวงศ์ผักชี เดิมทีพืชชนิดนี้มีถิ่นฐานอยู่บริเวณคอเคซัส แต่ชาวโรมันทำให้เชอร์วิลแพร่กระจายไปทั่วทวีปยุโรป จนปัจจุบันสามารถพบเชอร์วิลได้ง่ายในทวีปยุโรป

เมื่อเจริญเติบโตเต็มที่ เชอร์วิลจะมีความสูงประมาณ 40–70 เซนติเมตร หรือประมาณ 16–28 นิ้ว มีใบประกอบแบบขนนกสามชั้นเป็นแฉก ๆ ต้นเชอร์วิลมีดอกสีขาวขนาดเล็กกว้างประมาณ 2.54–5 เซนติเมตร หรือประมาณ 1.00–1.97 นิ้ว ผลยาวประมาณ 1 เซนติเมตร รูปร่างเรียวยาว

## อ้างอิง

thumb|เมล็ดเชอร์วิล

หมวดหมู่:สมุนไพร
มินต์ (พืช)

**มินต์** (Mint, มาจากภาษากรีกคำว่า *míntha*, หรือในอักษรไลเนียร์บี *mi-ta*) เป็นสกุลหนึ่งในวงศ์กะเพรา (หรือเรียกอีกชื่อหนึ่งว่าวงศ์มินต์) สปีชีส์ของมินต์นั้นได้รับการประเมินว่ามีประมาณ 13 ถึง 24 สปีชีส์

## สปีชีส์
ข้อมูล ณ เดือนธันวาคม พ.ศ. 2563

**[[Mentha alaica]]* Boriss.
**[[Mentha aquatica]]* L. – water mint, marsh mint
**[[Mentha arvensis]]* L. – corn mint, wild mint, Japanese peppermint, field mint, banana mint
**[[Mentha atrolilacina]]* B.J.Conn & D.J.Duval – slender mint
**[[Mentha australis]]* R.Br. – Australian mint
**[[Mentha canadensis]]* L. – Canada mint, American wild mint
**[[Mentha cervina]]* L. – Hart's pennyroyal
**[[Mentha cunninghamii]]* (Benth.) Benth. – New Zealand mint
**[[Mentha dahurica]]* Fisch. ex Benth. – Dahurian thyme
**[[Mentha darvasica]]* Boriss.
**[[Mentha diemenica]]* Spreng. – slender mint
**[[Mentha gattefossei]]* Maire
**[[Mentha grandiflora]]* Benth.
**[[Mentha japonica]]* (Miq.) Makino
**[[Mentha laxiflora]]* Benth. – forest mint
**[[Mentha longifolia]]* (L.) L. – horse mint
**[[Mentha micrantha]]* (Fisch. ex Benth.) Heinr.Braun
**[[Mentha pamiroalaica]]* Boriss.
**[[Mentha pulegium]]* L. – pennyroyal
**[[Mentha requienii]]* Benth. – Corsican mint
**[[Mentha royleana]]* Wall. ex Benth.
**[[Mentha satureioides]]* R.Br. – native pennyroyal
**[[Mentha spicata]]* L. – spearmint, garden mint (a cultivar of spearmint)
**[[Mentha suaveolens]]* Ehrh. – apple mint, pineapple mint (a variegated cultivar of apple mint)

## อ้างอิง

หมวดหมู่:มินต์
หมวดหมู่:สมุนไพร
ราชอาณาจักรอัฟกานิสถาน

**ราชอาณาจักรอัฟกานิสถาน** (; ; ) เป็นราชอาณาจักรที่ปกครองอัฟกานิสถาน ระหว่าง ค.ศ. 1926-1973 สถาปนาโดยพระเจ้าอมานุลเลาะห์ หลังพระองค์ทรงครองราชย์ได้ 7 ปี พระเจ้าอมานุลเลาะห์ทรงพัฒนาประเทศตามแบบชาติตะวันตก ทำให้เกิดความขัดแย้งกับกลุ่มอนุรักษนิยมจนพระองค์ต้องสละราชสมบัติให้พระเชษฐา (พี่ชาย) คือ พระเจ้าอินายาตุลเลาะห์ พระเจ้าอินายาตุลเลาะห์ทรงครองราชย์ได้ 3 วันก็ถูกพระเจ้าฮาบีบุลเลาะห์ กาลาคานียึดอำนาจและปกครองต่อมาเป็นเวลา 10 เดือน จึงถูกโมฮัมเหม็ด นาดีร์ นำกำลังเข้าจับกุมและปลงพระชนม์ นาดีร์สถาปนาตนเองขึ้นเป็นกษัตริย์ ปกครองอัฟกานิสถานนาน 39 ปี และสืบราชสมบัติโดยพระเจ้าโมฮัมเหม็ด ซาฮีร์ ชาห์ พระราชโอรส ในรัชสมัยของพระเจ้าโมฮัมเหม็ด ซาฮีร์ ชาห์ มีการเจริญสัมพันธไมตรีกับชาติต่าง ๆ เช่น สหภาพโซเวียต สหราชอาณาจักรและสหรัฐอเมริกา ในปี ค.ศ. 1934 ราชอาณาจักรอัฟกานิสถานได้เป็นสมาชิกของสันนิบาติชาติ และวางตัวเป็นกลางในสงครามโลกครั้งที่สอง พระเจ้าโมฮัมเหม็ด ซาฮีร์ ชาห์ทรงอยู่ในราชสมบัตินาน 40 ปี ขณะที่พระองค์ทรงประทับอยู่ที่อิตาลีเพื่อเข้ารับการรักษา ในปี ค.ศ. 1973 อาณาจักรของพระองค์ก็ถูกโค่นล้มโดยโมฮัมเหม็ด ดาวูด ข่าน อดีตนายกรัฐมนตรีและพระภาดา (ลูกพี่ลูกน้อง) ของพระองค์เอง

## อ้างอิง

หมวดหมู่:รัฐและดินแดนที่ก่อตั้งในปี พ.ศ. 2469
หมวดหมู่:สิ้นสุดในปี พ.ศ. 2516
หมวดหมู่:รัฐสิ้นสภาพในทวีปเอเชีย
หมวดหมู่:ประวัติศาสตร์อัฟกานิสถาน
หมวดหมู่:รัฐสิ้นสภาพในประเทศอัฟกานิสถาน
หมวดหมู่:รัฐบาลอัฟกานิสถาน
อ
Mentha longifolia var. asiatica

***Mentha longifolia'' var. ''asiatica*** () เป็นพันธุ์หนึ่งในสปีชีส์ *Mentha longifolia*

## อ้างอิง

หมวดหมู่:พืชที่พบในทวีปเอเชีย
แมตต์ โบเมอร์

**แมทธิว สตาตัน โบเมอร์**  (; เกิด 11 ตุลาคม ค.ศ. 1977) เป็นนักแสดงชาวอเมริกัน เขาปรากฏตัวครั้งแรกในละครโทรทัศน์ในเรื่อง *Guiding Light* โบเมอร์เป็นที่รู้จักในละครโทรทัศน์เรื่อง *[[ชัค สายลับสมองล้น]]* จากบทบาทไบรซ์ ลาร์คิน

หลังจากนั้นเขารับบทบาทเป็นเฟลิกซ์ เทอร์เนอ ในภาพยนตร์เรื่อง *The Normal Heart* ทำให้เขาได้รับรางวัลลูกโลกทองคำในสาขานักแสดงสมทบชายยอดเยี่ยม รวมถึงถูกเสนอชื่อเข้าชิงรางวัลเอ็มมี่ด้วย 

## ชีวิตส่วนตัว
เขาแต่งงานกับนักหนังสือพิมพ์ ไซมอน ฮอลส์ ตั้งแต่ปี 2011 ทั้งคู่มีบุตรด้วยกัน 3 คน  แต่เขาเพิ่งเปิดเผยว่าเขาเป็นเกย์ต่อสาธารณะเมื่อปี 2012 เมื่อเขากล่าวขอบคุณฮอลส์และลูก ๆ ขณะที่เขารับรางวัลด้านสิทธิมนุษยชนของสตีฟ เชส

## ผลงานภาพยนตร์

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่เกิดในปี พ.ศ. 2520
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงชายชาวอเมริกัน
หมวดหมู่:นักแสดงอเมริกันที่มีความหลากหลายทางเพศ
หมวดหมู่:ชายรักร่วมเพศชาวอเมริกัน
หมวดหมู่:นักแสดงที่เป็นชายรักร่วมเพศ
หมวดหมู่:บุคคลจากรัฐมิสซูรี
เอสิกส์

**เอสิกส์** () ตราสินค้าผลิตภัณฑ์กีฬาและรองเท้ากีฬาสัญชาติญี่ปุ่น ก่อตั้งขึ้นเมื่อวันที่ 1 กันยายน ค.ศ. 1949 โดย คิฮะชิโระ โอะนิซุกะ ที่เริ่มก่อตั้งบริษัทรองเท้ากีฬาของตนเอง คือ โอนิซุกะไทเกอร์ (Onitsuka Co., Ltd.) โดยการผลิตรองเท้าบาสเกตบอลจากห้องนั่งเล่นของตนเองในเมืองโกเบะ ประเทศญี่ปุ่น และในปี ค.ศ. 1977 ได้เลือกใช้ชื่อ ASICS เป็นชื่อสำหรับบริษัทของตน โดยคำ ๆ นี้มีที่มาจากวลีภาษาละติน คำว่า *Anima Sana In Corpore Sano* หรือตัวย่อว่า  *ASICS* ซึ่งมีหมายความว่า "จิตใจที่แจ่มใสย่อมอยู่ในร่างกายที่สมบูรณ์"  

ต่อมาเอสิกส์มีการแนะนำผลิตภัณฑ์ไปยังสหรัฐอเมริกาในปี ค.ศ. 1977 และได้รับความนิยมไปทั่วโลกจนถึงปัจจุบัน

สำหรับในประเทศไทย มีร้านสำหรับจำหน่ายสินค้าของเอสิกส์โดยตรงที่ชั้น 3 ห้างสรรพสินค้าเซ็นทรัลเวิลด์ โดยเปิดไปเมื่อต้นปี ค.ศ. 2013, ที่ชั้น 2 ห้างสรรพสินค้าเมกาบางนา ที่เปิดไปเมื่อวันที่ 1 สิงหาคม  ค.ศ. 2015, ชั้น G ห้างสรรพสินค้าฟิวเจอร์พาร์ครังสิต และชั้น 1 ห้างสรรพสินค้าเซ็นทรัลพลาซาเวสต์เกต

## สปอนเซอร์ว่าจ้าง
[thumb|250px|ร้านจำหน่ายเอสิกส์ที่[ออนแทรีโอ แคนาดา]]
### ฟุตบอล
ในช่วงทศวรรษที่ 90 เอสิกส์ให้การสนับสนุนสโมสรฟุตบอลในยุโรปหลายสโมสร

* แอสตันวิลลา 
* แบล็กเบิร์นโรเวอส์ 
* นิวคาสเซิลยูไนเต็ด 
* ซันเดอร์แลนด์
* พอร์ตสมัธ
* ลีดส์ยูไนเต็ด
*  สโตกซิตี
*  นอร์วิชซิตี
*  โบรุสเซียมึนเซนกลัดบัค
*  โรมา
*  ซามพ์โดเรีย
*  โตริโน
*  ทีมชาติไอร์แลนด์เหนือ
* วิสเซลโคเบะ
* ทีมชาติญี่ปุ่น
* ทีมชาติเกาหลีใต้
*ทีมชาติอเมริกา

### นักมวย
* ฮิโระกิ อิโอะกะ
* คอสต์ยา ซู
* โฮะซุมิ ฮะเซะงะวะ

### วอลเลย์บอล
* ทีมชาติอิตาลี
* ทีมชาติเกาหลีใต้
* ทีมชาติฟิลิปปินส์
* ทีมชาติเนเธอร์แลนด์

### เทนนิส

*  Alex De Minaur
*  Akira Santillan
*  Alex Bolt
*  Maverick Banes
*  James Duckworth
*  Marinko Matosevic
*  Samantha Stosur
*  Alexander Peya
*  David Goffin
*  Bruno Soares
*  Alexander Donski
*  Leylah Fernandez
*  Vasek Pospisil
*  Nicolás Jarry
*  Borna Ćorić
*  María José Martínez Sánchez
*  Stéphanie Foretz Gacon
*  Caroline Garcia
*  Hugo Gaston
*  Gaël Monfils
*  Virginie Razzano
*  Kenny de Schepper
*  Florent Serra
*  Harriet Dart
*  Johanna Konta (เฉพาะรองเท้า)
*  Brydan Klein
*  Jonathan Marray
*  Julia Görges
*  Yuki Bhambri
*  Filippo Volandri
*  Fabio Fognini (เฉพาะรองเท้า)
*  Ai Sugiyama
*  Jesse Huta Galung
*  อิกา ชฟียอนแต็ก
*  Jakub Wójcicki (เฉพาะรองเท้า)
*  Frederico Gil
*  Maria João Köhler
*  นอวาก จอกอวิช (เฉพาะรองเท้า)
*  William Blumberg
*  Coco Vandeweghe
*  Theodore McDonald
*  Sebastian Mermersky
*  Brandon Holt
*  Jennifer Brady

## ดูเพิ่ม
*โอนิซุกะไทเกอร์

## อ้างอิง

## แหล่งข้อมูลอื่น

* เว็บไซต์อย่างเป็นทางการ 
*เฟซบุ๊กในประเทศไทย
หมวดหมู่:ตราสินค้าอุปกรณ์กีฬา
หมวดหมู่:ตราสินค้ารองเท้า
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2492

หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:ตราสินค้าชุดกีฬา
หมวดหมู่:ตราสินค้ารองเท้ากีฬา
สโมสรฟุตบอลเนียซาลามิสฟามากุสตา

**สโมสรฟุตบอลเนียซาลามิสฟามากุสตา** หรือ **สโมสรฟุตบอลเนียซาลามีนาฟามากุสตา** (; ) เป็นสโมสรกีฬาฟุตบอลระดับอาชีพ ซึ่งตั้งอยู่ ณ แอมมอชอสโตส (นอกจากนี้ยังรู้จักกันในชื่อของโรมันคือ ฟามากุสตา) ประเทศไซปรัส ซึ่งเป็นสโมสรของผู้ลี้ภัยตั้งแต่เหตุการณ์ตุรกีบุกไซปรัสใน ค.ศ. 1974 เมื่อประเทศตุรกียึดตอนเหนือของเกาะได้แล้ว ทางสโมสรก็ตั้งอยู่ในลาร์นากาเป็นการชั่วคราว

ความสำเร็จที่โดดเด่นที่สุดของทีมเนียซาลามีนา คือการชนะการแข่งขันไซปรัสคัพและไซปรัสเอฟเอชีลด์ (ซูเปอร์คัพ) ในปี ค.ศ. 1990 ความสำเร็จสูงสุดของทีมนี้คือการได้อันดับสามในการแข่งขันไซปรีออตเฟิสต์ดิวิชัน ในช่วงห้าปีแรก (ค.ศ. 1948–1953) ทีมนี้ได้เข้าร่วมการแข่งขันชิงแชมป์สหพันธ์ฟุตบอลสมัครเล่นไซปรัส และในปี ค.ศ. 1953 สโมสรแห่งนี้ได้เข้าร่วมสมาคมฟุตบอลไซปรัส (ซีเอฟเอ) โดยได้เข้าร่วมการแข่งขันชิงแชมป์สมาคมและการแข่งขันชิงถ้วยรางวัลอย่างสม่ำเสมอ ทีมนี้ได้เข้าแข่งขันไซปรีออตเฟิสต์ดิวิชันมากว่า 50 ฤดูกาล โดยได้อยู่ในอันดับเจ็ดของลำดับชั้นดังกล่าว

ทีมนี้ได้เข้าร่วมแข่งขันในยุโรปสมัยแรกในปี ค.ศ. 1990 ในการแข่งขันยูฟ่าคัพวินเนอร์สคัพ และเข้าแข่งขันยูฟ่าอินเตอร์โตโตคัพ 1995, 1997 และ 2000 ทีมนี้เป็นส่วนหนึ่งของสโมสรกีฬาเนียซาลามีนาฟามากุสตาซึ่งได้ก่อตั้งขึ้นในปี ค.ศ. 1948 โดยทางสโมสรต้นกำเนิดยังได้ครอบคลุมถึงทีมวอลเลย์บอลชาย

## ประวัติ

### ในช่วงปีแรก
เมื่อสโมสรเนียซาลามีนาฟามากุสตาได้รับการก่อตั้งขึ้น ประเทศกรีซได้เข้าสู่ช่วงสงครามกลางเมือง ระหว่างกลุ่มฝ่ายซ้ายและฝ่ายขวา สถานการณ์ในประเทศกรีซได้ส่งผลกระทบต่อประเทศไซปรัส ทั้งทางด้านการเมืองและสังคม; นักกีฬาส่วนใหญ่ยังได้มีส่วนร่วมในทางการเมือง ในช่งเวลาดังกล่าว ทางฟามากุสตามีสโมสรกีฬาอยู่สองสโมสร ซึ่งได้แก่ สมาคมยิมนาสติกเอวาโกรัส หรือ จีเอสอี () และสโมสรฟุตบอลอนอร์โธซิสฟามากุสตา โดยสมาคมยิมนาสติกเอวาโกรัส มีนักกีฬาฝ่ายซ้ายที่มากด้วยความสามารถอยู่ในบัญชีรายชื่อเป็นจำนวนมาก รวมถึงสโมสรฟุตบอลอนอร์โธซิสฟามากุสตาก็มีผู้เล่นอยู่ฝ่ายซ้ายเช่นกัน แต่กระนั้น ก็ได้เริ่มมีการจำกัดนักกีฬาฝ่ายซ้าย ทั้งในส่วนของสมาคมยิมนาสติกเอวาโกรัสและส่วนของสโมสรฟุตบอลอนอร์โธซิสฟามากุสตา ภายใต้อิทธิพลของการเมืองฝ่ายขวา ในช่วงต้นปี ค.ศ. 1947 กลุ่มจากฟามากุสตา (ประกอบด้วยฝ่ายซ้าย, เหล่าสมาชิกและไม่ใช่สมาชิกของจีเอสอี รวมถึงสโมสรฟุตบอลอนอร์โธซิสฟามากุสตา) ได้ลงมติให้มีห้องพักสำหรับสโมสรกีฬาอื่นในเมือง เนื่องจากข้อจำกัดที่มีอยู่ พวกเขามองเห็นภาพของสโมสรที่จะดึงดูดความสนใจให้ทุกคนในฟามากุสตา โดยไม่คำนึงถึงความสัมพันธ์ทางการเมือง

เมื่อวันที่ 14 กุมภาพันธ์ ค.ศ. 1948  ได้มีการตัดสินใจที่จะก่อตั้งสโมสร และสโมสรกีฬาเนียซาลามีนาฟามากุสตาได้รับการก่อตั้งขึ้นเมื่อวันที่ 7 มีนาคม ค.ศ. 1948  ในฐานะที่เป็นสโมสรกีฬาฝ่ายซ้ายแห่งแรกในประเทศไซปรัส โดยหลังจากที่สโมสรได้รับการก่อตั้ง ประชาชนจำนวนมากแสดงความปรารถนาที่จะเข้าร่วม อย่างไรก็ตาม ในส่วนของฟุตบอลกลับค่อนข้างอ่อนแอ

## อ้างอิง

## บรรณานุกรม
* 
* 
* 
* 
* 

## แหล่งข้อมูลอื่น

*  
* Team profile at UEFA.com
* Team profile at Cyprus Football Association website   
* 

หมวดหมู่:สโมสรฟุตบอลในประเทศไซปรัส

หมวดหมู่:สโมสรกีฬาที่ก่อตั้งในปี พ.ศ. 2491
หมวดหมู่:สโมสรฟุตบอลหญิงในประเทศไซปรัส
การอาเจียนร้ายแรงเหตุตั้งครรภ์

**การอาเจียนร้ายแรงเหตุตั้งครรภ์** () เป็นภาวะแทรกซ้อนของการตั้งครรภ์ มีลักษณะ คือ คลื่นไส้อาเจียนและขาดน้ำแบบหายยาก มีประมาณว่ากระทบต่อหญิงตั้งครรภ์ 0.5–2.0% อาจให้เกิดทุพโภชนาการและภาวะแทรกซ้อนร้ายแรงอื่น เช่น การเสียดุลของไหลและอิเล็กโทรไลต์ ตามมาได้

การอาเจียนร้ายแรงถือว่าเป็นภาวะแทรกซ้อนของการตั้งครรภ์ที่พบน้อย แต่เนื่องจากอาการคลื่นไส้อาเจียนระหว่างการตั้งครรภ์อยู่บนสเปกตรัม (spectrum) จึงมักแยกภาวะนี้ได้ยากจากอาการคลื่นไส้อาเจียนที่พบได้บ่อยกว่าระหว่างการตั้งครรภ์ที่เรียก อาการแพ้ท้อง (morning sickness)

หมวดหมู่:การตั้งครรภ์
หมวดหมู่:การอาเจียน
อาการแพ้ท้อง

**อาการแพ้ท้อง** () เป็นความไม่สบายของการตั้งครรภ์ที่เกิดในหญิงตั้งครรภ์เกินครึ่ง อาจมีอาการในช่วงเช้าและลดลงเมื่อเวลาผ่านไป แต่จะเกิดขึ้นในช่วงใดของวันก็ได้ สำหรับหญิงส่วนใหญ่ ภาวะนี้สิ้นสุดในราวสัปดาห์ที่ 12 ของการตั้งครรภ์

อาการคลื่นไส้นี้สัมพันธ์กับการเพิ่มขึ้นของระดับเอสโตรเจน รูปแบบคล้ายกันนี้ยังพบในหญิงบางคนที่ใช้การคุมกำเนิดด้วยฮอร์โมนหรือการบำบัดทดแทนฮอร์โมน อาการคลื่นไส้อาจเป็นได้เล็กน้อยหรือชักนำให้เกิดการอาเจียนจริง ๆ ได้ แต่ไม่รุนแรงให้เกิดความผิดปกติทางเมแทบอลิก ในผู้ที่มีอาการรุนแรง การอาเจียนอาจเป็นสาเหตุให้ขาดน้ำ น้ำหนักลด มีค่าพีเอชในเลือดสูง และมีระดับโพแทสเซียมในเลือดต่ำ ภาวะนี้ เรียก การอาเจียนร้ายแรงเหตุตั้งครรภ์ (hyperemesis gravidarum) และเกิดในประมาณ 1% ของการตั้งครรภ์ทั้งหมด อาการคลื่นไส้อาเจียนอาจเป็นอาการแสดงแรก ๆ ของการคั้งครรภ์และปกติเริ่มประมาณสัปดาห์ที่ 6 ของการตั้งครรภ์ (นับอายุครรภ์ตั้งแต่ 14 วันก่อนการเริ่มตั้งท้อง)

หมวดหมู่:การตั้งครรภ์
หมวดหมู่:การอาเจียน
หมวดหมู่:สูติศาสตร์
หมวดหมู่:นรีเวชวิทยา
สถานีรถไฟจาการ์ตาโกตา

**สถานีรถไฟจาการ์ตาโกตา** (, ตัวย่อ: JAKK) หรือชื่อเดิม *บาตาฟียาเซยด์* (*ปัตตาเวียใต้*) เป็นสถานีรถไฟปลายทางในเขตเมืองเก่าของจาการ์ตา ประเทศอินโดนีเซีย สถานีรถไฟแห่งนี้รู้จักกันดีในชื่อ **สถานีเบโอส** ซึ่งย่อมาจากชื่อ *บาตาฟียัสเคอ โอสเตอร์ สโปร์เวค มาตสคาไป* หรือบริษัทรถไฟปัตตาเวียตะวันออก

สถานีรถไฟจาการ์ตาโกตาทำหน้าที่เป็นสถานีรถไฟแห่งหลักของจาการ์ตาร่วมกับสถานีรถไฟกัมบีร์ สถานีรถไฟจาตีเนอการา และสถานีรถไฟปาซาร์เซอเน็น รองรับรถไฟระหว่างเมืองบนเกาะชวา และรถไฟฟ้าชานเมืองอีก 3 สาย

## ประวัติ
สถานีรถไฟจาการ์ตาโกตาสร้างขึ้นใน ค.ศ. 1887 โดยบริษัทรถไฟปัตตาเวียตะวันออก (*โบส*) ซึ่งเป็นบริษัทเอกชน เมื่อสร้างเสร็จจึงได้รับการตั้งชื่อว่า *สถานีรถไฟปัตตาเวียใต้* เพื่อแยกความกำกวมจาก *สถานีรถไฟปัตตาเวียเหนือ* ต่อมาได้รับดำเนินงานโดยบริษัทเอกชนอีกแห่งหนึ่ง และย้ายตัวสถานีไปตั้งอยู่ด้านหลังศาลาว่าการหลังเก่า ต่อมาบริษัทสตาตส์สโปร์เวเคินได้เข้ามาดำเนินงานสถานีรถไฟปัตตาเวียใต้ใน ค.ศ. 1898 และสถานีรถไฟปัตตาเวียเหนือใน ค.ศ. 1913 ตามลำดับ

สถานีรถไฟปัตตาเวียใต้ปิดทำการชั่วคราวใน ค.ศ. 1923 และได้สร้างอาคารใหม่ขึ้นในช่วง ค.ศ. 1926–1929 โดยให้สถานีรถไฟปัตตาเวียเหนือรับรองขบวนรถไฟแทน อาคารสถานีใหม่ได้รับการออกแบบใน ค.ศ. 1927–1928 โดยสถาปนิกอัสเซิลแบคส์, ไคเซิลส์ และแฮ็ส จากบริษัทไอยาในปัตตาเวีย ระหว่างการสร้างใหม่ ได้ใช้วัสดุคอนกรีตจากบริษัทคอนกรีตดัตช์ ตัวอาคารสถานีแห่งใหม่ มีทางรถไฟ 12 ทาง ซึ่งกำหนดให้เป็นเส้นทางเชื่อมต่อระหว่างปัตตาเวียกับท่าเรือเบยเตินซอร์คและท่าเรือเมอรักซึ่งมีเรือข้ามฟากไปยังเกาะสุมาตรา ทำพิธีเปิดอาคารใหม่ในวันที่ 8 ตุลาคม ค.ศ. 1929 ส่วนสถานีรถไฟปัตตาเวียฝั่งเหนือได้ถูกยกเลิกและรื้อทิ้งเรียบร้อยแล้ว

## ตัวอาคารสถานี
thumb|สถานีรถไฟจาการ์ตาโกตาใน ค.ศ. 1938
thumb|โถงภายในอาคารสถานี

อาคารสถานีรถไฟจาการ์ตาโกตาออกแบบโดยฟรันส์ โยฮัน เลาเรินส์ ไคเซิลส์ สถาปนิกชาวดัตช์ (เกิดเมื่อวันที่ 8 กันยายน ค.ศ. 1882) เป็นการนำสถาปัตยกรรมแบบอลังการศิลป์ตะวันตก มาผนวกรวมกับสถาปัตยกรรมท้องถิ่น

สถานีรถไฟจาการ์ตาโกตาเป็นอาคาร 2 ชั้น ล้อมรอบด้วยถนน 3 สาย มีทางเข้าสถานีหลักด้านหน้า 1 ทาง และด้านข้างอีก 2 ทาง ทางเข้าและโถงอาคารมีหลังคารูปโค้ง โปร่งโล่ง ถ่ายเทอากาศได้สะดวก ผนังด้านในฉาบด้ายเซรามิกหยาบสีน้ำตาล ส่วนผนังด้านนอกฉาบด้วยปูนปลาสเตอร์สีเขียวเหลือง พื้นสถานีเป็นไม้สีเทาและเหลือง ส่วนพื้นชานชาลาเป็นไม้สักเหลือง สถานีรถไฟจาการ์ตาโกตามีชานชาลาทั้งหมด 6 แห่ง รองรับทางรถไฟทั้งหมด 12 ทาง

## ขบวนรถที่ให้บริการ
มีให้บริการทั้งรถไฟระหว่างเมืองและรถไฟฟ้าชานเมือง

### รถไฟระหว่างเมือง
* รถไฟ *อาร์โกจาตี* มุ่งหน้า สถานีรถไฟจีเรอบน (บางเที่ยวตั้งต้นทางที่สถานีรถไฟกัมบีร์)
* รถไฟ *อาร์โกปาราฮียางัน* มุ่งหน้า สถานีรถไฟบันดุง (บางเที่ยวตั้งต้นทางที่สถานีรถไฟกัมบีร์)
* รถไฟ *กายาบารูมาลัมเซอลาตัน* มุ่งหน้า สถานีรถไฟซูบารายากูเบ็ง
* รถไฟ *กูมารัง* มุ่งหน้า สถานีรถไฟซูบารายาปาซาร์ตูรี
* รถไฟ *ปาตัซปูร์วาการ์ตา* มุ่งหน้า สถานีรถไฟปูร์วาการ์ตา
* รถไฟ *เซอรายู* มุ่งหน้า สถานีรถไฟโกรยา ผ่านทางสถานีรถไฟกียาราจนดง
* รถไฟ *เตอกัลอารุม* มุ่งหน้า สถานีรถไฟเตอกัล

### [[กาเอร์เอ็ล โกมูเตอร์ไลน์|รถไฟฟ้าชานเมือง]]
*  **สายสีน้ำเงิน** มุ่งหน้า สถานีรถไฟเบอกาซี
*  **สายสีแดง** มุ่งหน้า สถานีรถไฟเดปกและสถานีรถไฟโบโกร์
*  **สายสีชมพู** มุ่งหน้า สถานีรถไฟตันจุงปรียก

## ดูเพิ่ม
* สถานีรถไฟกัมบีร์
* สถานีรถไฟปาซาร์เซอเน็น
* การขนส่งระบบรางในประเทศอินโดนีเซีย

## อ้างอิง

## แหล่งข้อมูลอื่น

จาการ์ตาโกตา
สถานีรถไฟจาตีเนอการา

**สถานีรถไฟจาตีเนอการา** () เป็นสถานีรถไฟแห่งหนึ่งในกรุงจาการ์ตา ประเทศอินโดนีเซีย เป็นประตูสู่จาการ์ตา จากเมืองทางฝั่งตะวันออกของเกาะชวา ตัวสถานีตั้งอยู่บนถนนเบอกาซีบารัตรายา ในตำบลจาตีเนอการา จาการ์ตาตะวันออก ดำเนินงานโดยบริษัท รถไฟอินโดนีเซีย จำกัด เขตควบคุมที่ 1

ก่อนการก่อสร้างสถานี บริเวณนั้นเป็นบึงมีชื่อว่า "ราวาบังเก" ต่อมาได้สร้างสถานีขึ้นในปี ค.ศ. 1910 ในช่วงการปกครองของเนเธอร์แลนด์ เมื่อสร้างเสร็จ จึงได้รับการตั้งชื่อว่า **สถานีรถไฟเมสเตอร์กอร์เนลิส** อาคารสถานีได้รับการออกแบบโดย เอส. สไนฟฟ์ หัวหน้าแผนกงานทั่วไป 

สถานีรถไฟจาตีเนอการามีที่ตั้งเหมาะสมในการเชื่อมต่อทางรถไฟกับหัวเมืองทางฝั่งตะวันออกของเกาะชวา อาทิ เมืองบันดุง

## อ้างอิง

## แหล่งข้อมูลอื่น

* PT KAI - เว็บไซต์อย่างเป็นทางการของบริษัท รถไฟอินโดนีเซีย จำกัด 
* Forum Semboyan35 - Indonesian Rail fans Forum 

จาตีเนอการา
ฮอ ย็อง-โม

**ฮอ ย็อง-โม** () เกิดเมื่อ 21 เมษายน พ.ศ. 2508 เป็นนักมวยสากลสมัครเล่นชาวเกาหลีใต้ เคยติดทีมชาติเกาหลีใต้เข้าแข่งขันมวยสากลสมัครเล่นชิงแชมป์โลกเมื่อ พ.ศ. 2525 ได้เหรียญทองแดง และได้เหรียญเงินรุ่นฟลายเวตใน พ.ศ. 2526 จากนั้น ได้เข้าร่วมแข่งขันกีฬาโอลิมปิก พ.ศ. 2527 เข้าถึงรอบ 8 คนก่อนจะแพ้อียุบ จาน จากตุรกี ตกรอบไป นอกจากนั้น ฮอยังได้เหรียญทองในกีฬาเอเชียนเกมส์รุ่นไลต์ฟลายเวตเมื่อ พ.ศ. 2525 ด้วย ปัจจุบัน ฮอเป็นครูในเกาหลีใต้

## อ้างอิง

หมวดหมู่:นักมวยสากลสมัครเล่นชาวเกาหลีใต้
หมวดหมู่:นักกีฬาเกาหลีใต้ที่ได้เหรียญทองเอเชียนเกมส์
คิม คี-ซ็อก

**คิม คี-ซ็อก** () เกิดเมื่อ 2 กันยายน พ.ศ. 2523 เป็นนักมวยสากลชาวเกาหลีใต้ที่ติดทีมชาติ เข้าแข่งขันในกีฬาเอเชียนเกมส์ พ.ศ. 2545 และเข้าร่วมการแข่งขันกีฬาโอลิมปิกถึง 2 ครั้ง 

ในกีฬาโอลิมปิก พ.ศ. 2543 เขาขึ้นชกในรุ่นไลต์ฟลายเวต และเป็นฝ่ายแพ้อับรอฮีม อัสลูม จากฝรั่งเศส 8:12 ตกรอบไป จากนั้น เขาเข้าแข่งขันในกีฬาเอเชียนเกมส์ พ.ศ. 2545 ที่ปูซาน และได้เหรียญทอง จากนั้นคิมได้เข้าแข่งขันในกีฬาโอลิมปิก พ.ศ. 2547 ในรุ่นฟลายเวต โดยในการชกรอบคัดเลือกนั้น เขาได้เหรียญเงินมวยสากลสมัครเล่นชิงแชมป์โลก พ.ศ. 2547 โดยในรอบชิงชนะเลิศ เขาชกแพ้บีโอลีโต ไปลา จากฟิลิปปินส์ ส่วนในกีฬาโอลิมปิก เขาชกแพ้สมจิตร จงจอหอ 12:22 ตกรอบแรก
## อ้างอิง

หมวดหมู่:นักมวยสากลสมัครเล่นชาวเกาหลีใต้
หมวดหมู่:นักกีฬาเกาหลีใต้ที่ได้เหรียญทองเอเชียนเกมส์
โอ ควัง-ซู

**โอ ควัง-ซู** (; เกิดเมื่อ: 30 ตุลาคม ค.ศ. 1965 ที่เมืองโคฮึง จังหวัดช็อลลาใต้ ประเทศเกาหลีใต้) เป็นนักมวยสากลสมัครเล่นชาวเกาหลีใต้ และติดทีมชาติเกาหลีใต้เข้าแข่งขันในกีฬาเอเชียนเกมส์ และมวยสากลสมัครเล่นชิงแชมป์โลก รวมถึงเป็นนักมวยสากลอาชีพด้วย

ใน ค.ศ. 1986 โอเข้าแข่งขันมวยสากลสมัครเล่นเวิลด์คัปในรุ่นไลต์ฟลายเวตและได้เหรียญทอง และยังชกชนะราฟาเอล ราโมส นักมวยเหรียญทองกีฬาแพนอเมริกัน ค.ศ. 1983 ได้ในรอบรองชนะเลิศด้วย ใน ค.ศ. 1986 โอได้เหรียญทองแดงในมวยสากลสมัครเล่นชิงแชมป์โลก และชกชนะอาร์เอสซีโรแบร์ต อีชอเซกี ในยกแรก ซึ่งต่อมา อีชอเซกีได้เหรียญทองแดงโอลิมปิก ค.ศ. 1988 ที่กรุงโซล ของเกาหลีใต้เป็นเจ้าภาพ โดยชนะผ่านในรอบแรก ในรอบสองพบกับไมเคิล คาร์บาฮาล นักมวยตัวแทนทีมชาติสหรัฐอเมริกา ซึ่งต่อมาได้เหรียญเงิน และเมื่อหันมาชกมวยสากลอาชีพก็กลายเป็นนักมวยที่มีชื่อเสียงโด่งดัง ผลปรากฏว่าคาร์บาฮาลเป็นฝ่ายชนะไป 2-3  รวมถึงในปีเดียวกันนั้น ยังได้เหรียญทองกีฬาเอเชียนเกมส์ในรุ่นไลต์ฟลายเวตด้วย

หลังจากโอลิมปิก 1988 ที่กรุงโซลแล้ว โอ ควัง-ซู ก็หันมาชกมวยสากลอาชีพในรุ่น 105 ปอนด์ หรือสตอร์วเวต ซึ่งเป็นพิกัดที่เล็กที่สุด ทำสถิติชนะมาทั้งหมด 6 ครั้ง จึงได้ชิงแชมป์โลกในรุ่นนี้ของสภามวยโลก (WBC) กับเจ้าของตำแหน่งชาวเม็กซิกัน ริคาร์โด โลเปซ ที่เมืองโปฮัง เมื่อต้นปี ค.ศ. 1993 ผลปรากฏว่าเป็นฝ่ายแพ้ทีเคโอไปในยกที่ 9 และแขวนนวมไปหลังจากนั้น

## อ้างอิง

หมวดหมู่:นักมวยสากลสมัครเล่นชาวเกาหลีใต้
หมวดหมู่:นักกีฬาเกาหลีใต้ที่ได้เหรียญทองเอเชียนเกมส์

หมวดหมู่:นักมวยสากลชาวเกาหลีใต้
หมวดหมู่:บุคคลจากจังหวัดช็อลลาใต้
ชิน ชง-ฮุน

**ชิน ชง-ฮุน** () เกิดเมื่อ 5 พฤษภาคม พ.ศ. 2532 เป็นนักมวยสากลสมัครเล่นชาวเกาหลีใต้ เคยติดทีมชาติเกาหลีใต้เข้าแข่งขันมวยสากลสมัครเล่นชิงแชมป์โลกเมื่อ พ.ศ. 2552 ได้เหรียญทองแดงในรุ่นไลต์ฟลายเวต และยังชกชนะดาเนียล มาเทยอน ราโมส จากคิวบาในรอบ 8 คนด้วย ในกีฬาเอเชียนเกมส์ พ.ศ. 2553 เขาแพ้บีร์จัน จาคีปอฟ 3:17 ตกรอบไปอย่างรวดเร็ว แต่เขาก็สามารถคว้าเหรียญทองเอเชียนเกมส์รุ่นไลต์ฟลายเวตได้ในอีกสี่ปีต่อมา ส่วนในมวยสากลสมัครเล่นชิงแชมป์โลก พ.ศ. 2554 ชินได้เหรียญเงิน แพ้โจว ซื่อหมิงในรอบชิงชนะเลิศ
## อ้างอิง

หมวดหมู่:นักมวยสากลสมัครเล่นชาวเกาหลีใต้
หมวดหมู่:นักกีฬาเกาหลีใต้ที่ได้เหรียญทองเอเชียนเกมส์
มันซูเอโต เวลาสโก จูเนียร์

**มันซูเอโต เวลาสโก จูเนียร์** (Mansueto "Onyok" Velasco, Jr. ) เกิดเมื่อ 10 มกราคม พ.ศ. 2517 เป็นนักมวยสากลสมัครเล่นชาวฟิลิปปินส์ เกิดที่เมืองบาโก ซิตี้ เนกรอสตะวันตก ประเทศฟิลิปปินส์ เขาติดทีมชาติฟิลิปปินส์เข้าแข่งขันในกีฬาโอลิมปิกที่แอตแลนตาเมื่อ พ.ศ. 2539 และได้เหรียญเงิน เขาเป็นน้องชายของโรเอล เวลาสโก ที่เคยได้เหรียญทองแดงในกีฬาโอลิมปิก พ.ศ. 2535 ที่ บาร์เซโลนาในรุ่นเดียวกัน ก่อนหน้านั้น เขาเคยได้เหรียญทองกีฬาเอเชียนเกมส์ ที่ ฮิโรชิมา เมื่อ พ.ศ. 2537

ในกีฬาโอลิมปิกที่แอตแลนตา พ.ศ. 2539 นั้น รอบแรก เวลาสโกชนะอาร์เอสซี ไซ ชิห์ ซิว จากไต้หวัน ยก 1 เมื่อ 21 กรกฎาคม รอบสอง ชนะคะแนน ยอสวานี อากุยเลรา จากคิวบา เมื่อ 26 กรกฎาคม รอบสาม ชนะคะแนน ฮามิด เบอร์ฮิลี จากโมร็อกโก เมื่อ 30 กรกฎาคม รอบรองชนะเลิศ ชนะคะแนน ราฟาเอล โลซาโน จากสเปน เมื่อ 1 สิงหาคม และในรอบชิงชนะเลิศ แพ้คะแนน ดาเนียล โบซินอฟ จากรัสเซีย เมื่อ 3 สิงหาคม ได้เหรียญเงิน 

หลังจากแขวนนวม เวลาสโกเข้าสู่วงการโทรทัศน์ เขาประสบความสำเร็จในอาชีพตลก แสดงละครสั้นและปรากฏตัวในรายการโชว์ เขายังเป็นผู้ฝึกสอนมวยสากลในละคร *[[Beki Boxer]]*

## อ้างอิง

หมวดหมู่:นักมวยสากลสมัครเล่นชาวฟิลิปปินส์
หมวดหมู่:นักกีฬาฟิลิปปินส์ที่ได้เหรียญทองเอเชียนเกมส์
หมวดหมู่:นักกีฬาฟิลิปปินส์ที่ได้เหรียญเงินโอลิมปิก
รัฐพงศ์ ศิริสานนท์

**รัฐพงศ์ ศิริสานนท์** (เกิด 1 กรกฎาคม พ.ศ. 2519) เป็นนักว่ายน้ำชาวไทย เชี่ยวชาญในการว่ายน้ำท่าผีเสื้อ ฟรีสไตล์ และ ผลัดผสม รัฐพงศ์ยังเข้าร่วมแข่งขันกีฬาโอลิมปิก 4 ครั้ง (2535, 2539, 2543 และ 2547) เอเซียนเกมส์ 3 ครั้ง (2537, 2541, 2545) และแข่งขันกีฬาซีเกมส์ 7 ครั้ง (ระหว่างปี 2534-2546)

## ผลงาน
* ฝึกว่ายน้ำตั้งแต่อายุ 7 ปี ที่สโมสรกรุงเทพคริสเตียน และสังกัดทีมชาติครั้งแรก เมื่อ พ.ศ. 2528
* นักว่ายน้ำชายยอดเยี่ยม การแข่งขันว่ายน้ำเยาวชนชิงชนะเลิศแห่งเอเซียตะวันออกเฉียงใต้ครั้งที่ 10 ถึงครั้งที่ 15 พ.ศ. 2529 - 2534
* 2 เหรียญทอง พร้อมทำลายสถิติการแข่งขันเยาวชนชิงแชมป์เอเซียครั้งที่ 3 ประเทศญี่ปุ่น พ.ศ. 2532
* 3 เหรียญทอง 2 เหรียญเงิน 1 เหรียญทองแดง พร้อมทำลายสถิติกีฬาซีเกมส์ครั้งที่ 17 ประเทศสิงค์โปร์ พ.ศ. 2536
* 2 เหรียญทอง 1 เหรียญทองแดง กีฬาเอเซี่ยนเกมส์ ครั้งที่ 12 ประเทศญี่ปุ่น พ.ศ. 2537
* ติดอันดับที่ 11 ประเภทเดี่ยวผสม 400 เมตรของโลก เป็นเจ้าของสถิติประเทศไทย และระดับนานาชาติในรุ่นต่าง ๆ หลายรายการ ครองเหรียญทองมากกว่า 283 เหรียญทอง
* 5 เหรียญทอง ว่ายกบ 100 เมตรชาย ,ว่ายกบ 200 ม. ชาย ,เดี่ยวผสม200ม.ชาย , เดี่ยวผสม 400 เมตรชาย กีฬาซีเกมส์ ครั้งที่ 22 ณ กรุงฮานอย สาธารณรัฐสังคมนิยมเวียดนาม พ.ศ. 2546

## รางวัลเกียรติยศ
* โล่เยาวชนดีเด่นในวันเด็กแห่งชาติ 6 ปีซ้อน พ.ศ. 2530 - 2535
* นักกีฬาเยาวชนดีเด่นชาย พ.ศ. 2530 - 2531
* นักกีฬาเอเซียดีเด่น พ.ศ. 2536
* นักกีฬาสมัครเล่นดีเด่นชาย พ.ศ. 2537-2538

## เครื่องราชอิสริยาภรณ์

## อ้างอิง

หมวดหมู่:บุคคลที่เกิดในปี พ.ศ. 2519
หมวดหมู่:นักว่ายน้ำชาวไทย
หมวดหมู่:นักกีฬาจากกรุงเทพมหานคร
ปรัชญา อิสโร

**ปรัชญา อิสโร** (เกิด 16 ตุลาคม พ.ศ. 2538) เป็นนักเทนนิส จากประเทศไทย เล่นในเอทีพีทัวร์ชาเลนเจอร์&nbsp;

## การแข่งขัน

### การแข่งขันประเภทเดี่ยว

### การแข่งขันประเภทคู่

## เครื่องราชอิสริยาภรณ์

## อ้างอิง

## แหล่งข้อมูลอื่น
ประวัติปรัชญา จากเอทีพี

ประวัติปรัชญา จากไอทีเอฟ 

เดวิดคัฟ

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักกีฬาจากจังหวัดสงขลา
หมวดหมู่:นักเทนนิสชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
ณัฐนนท์ กัจฉปานันท์

**ณัฐนนท์ กัจฉปานันท์** เกิดวันที่ 7 มิถุนายน พ.ศ. 2536 เป็นนักเทนนิสชาวไทย เล่นในเอทีพีทัวร์ชาเลนเจอร์ วันที่ 30 กันยายน พ.ศ. 2556 เอทีพีซิงเกิ้ลจัดอันดับให้อยู่ที่ 1213 และเล่นคู่อยู่ที่ 392 เมื่อวันที่ 28 กรกฎาคม 2557

## การแข่งขัน
### การแข่งขันประเภทเดี่ยว

### การแข่งขันประเภทคู่

## แหล่งข้อมูลอื่น
ประวัติณัฐนนท์ จากเอทีพี

ประวัติณัฐนนท์ จากไอทีเอฟ 

เดวิดคัฟหมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:นักกีฬาจากจังหวัดยะลา
หมวดหมู่:นักเทนนิสชาวไทย
วิชา รัตนโชติ

**วิชา รัตนโชติ** เกิดวันที่ 22 กุมภาพันธ์ พ.ศ. 2520 เป็นนักกีฬาว่ายน้ำ อดีตนักกีฬาทีมชาติ 2532-2543 ได้รับทุนจากการกีฬาแห่งประเทศไทย ไปฝึกซ้อมกับทีมชาติสหรัฐอเมริกา เป็นเวลา 4 ปี

ในปี พ.ศ. 2542 วิชาชนะการแข่งขันว่าย 200 เมตรฟรีสไตล์ ในกีฬาซีเกมส์ครั้งที่ 20 และเป็นตัวแทนในการแข่งขันกีฬาโอลิมปิกฤดูร้อน&nbsp;ในขณะที่กำลังศึกษาอยู่ในสหรัฐอเมริกาเขาเป็นสมาชิกของยูเอสซี โทรจัน ในกีฬาว่ายน้ำ

ในการแข่งขันซีเกมส์ ครั้งที่ 20 ที่ประเทศบรูไน&nbsp;, วิชาได้รับเหรียญทองจากการแข่งขันว่ายน้ำ ท่าฟรีสไตล์ 200 เมตรด้วยเวลา 1:53.43

วิชา แข่งขันว่ายน้ำชาย ระยะทาง 200 เมตร ท่าฟรีสไตล์ในโอลิมปิกฤดูร้อน 2000 ประเทศออสเตรเลีย  หลังจากที่ชนะการแข่งขันว่ายน้ำท่าฟรีสไตล์ ในการแข่งขันซีเกมส์ด้วยระยะเวลา 1: 53.43 นาที วิชายังได้รับการรับรองจาก FINA&nbsp;. B-standard

## เครื่องราชอิสริยาภรณ์

## อ้างอิง

หมวดหมู่:บุคคลที่เกิดในปี พ.ศ. 2520
หมวดหมู่:บุคคลจากโรงเรียนอัสสัมชัญ
หมวดหมู่:นักว่ายน้ำชาวไทย
หมวดหมู่:นักกีฬาจากกรุงเทพมหานคร
หมวดหมู่:บุคคลที่ยังมีชีวิตอยู่
หมวดหมู่:ผู้ฝึกสอนกีฬาว่ายน้ำ
แฮรี ตาญามอร์

**แฮรี ตาญามอร์** (Harry Tañamor) เกิดเมื่อ 20 สิงหาคม พ.ศ. 2520 ที่ซัมบัวงา ซิตี้ เป็นนักมวยสากลสมัครเล่นชาวฟิลิปปินส์ เคยติดทีมชาติฟิลิปปินส์เข้าแข่งขันมวยสากลสมัครเล่นชิงแชมป์โลก โอลิมปิกเกมส์ และเอเชียนเกมส์

ตาญามอร์ได้เหรียญทองแดงรุ่นไลท์ฟลายเวทในมวยสากลสมัครเล่นชิงแชมป์โลก พ.ศ. 2544 และ พ.ศ. 2546 ตาญามอร์เข้าแข่งขันโอลิมปิกเกมส์ใน พ.ศ. 2547 ในรุ่นไลท์ฟลายเวท แต่ตกรอบ 16 คน แพ้น็อค ฮง มูวอน จากเกาหลีใต้ เขาได้เหรียญเงินมวยสากลสมัครเล่นชิงแชมป์โลก พ.ศ. 2550 และเข้าแข่งขันกีฬาโอลิมปิก พ.ศ. 2551 ในรุ่นไลท์ฟลายเวท แต่แพ้ มันโย พลันเก จาก กานา ตกรอบแรก. และได้เหรียญทองในมวยสากลสมัครเล่นเวิร์ลคัพรุ่นไลท์ฟลายเวท  และได้เหรียญเงินเอเชียนเกมส์ พ.ศ. 2545
## อ้างอิง

หมวดหมู่:นักมวยสากลสมัครเล่นชาวฟิลิปปินส์
หมวดหมู่:นักกีฬาฟิลิปปินส์ที่ได้เหรียญเงินเอเชียนเกมส์
บูร์ฮานุดดีน รับบานี

**บูร์ฮานุดดีน รับบานี** (; , 20 กันยายน ค.ศ. 1940 – 20 กันยายน ค.ศ. 2011) เป็นนักการเมืองชาวอัฟกานิสถาน เป็นประธานาธิบดีอัฟกานิสถานระหว่างปี ค.ศ. 1992-1996 และ ค.ศ. 2001-2001

รับบานีเกิดที่จังหวัดบาดัคชานในครอบครัวชาวทาจิกที่พูดภาษาเปอร์เซีย เมื่อปี ค.ศ. 1940 เขาเรียนด้านเทววิทยาและกฎหมายที่มหาวิทยาลัยคาบูล และเป็นศาสตราจารย์ที่นั่นด้วยวัย 23 ปี ก่อนจะไปเรียนต่อด้านปรัชญาที่อียิปต์ รับบานีเป็นชาวอัฟกานิสถานคนแรก ๆ ที่แปลงานของซัยยิด กุฏบ์เป็นภาษาเปอร์เซีย หลังจากนั้นเขาก็กลับมาทำงานที่มหาวิทยาลัยคาบูล ในช่วงสงครามโซเวียตในอัฟกานิสถาน รับบานีเป็นผู้หนึ่งที่ก่อตั้งกลุ่มมุญาฮิดีนเพื่อต่อสู้กับฝ่ายคอมมิวนิสต์ และขึ้นเป็นประธานาธิบดีหลังจากรัฐบาลคอมมิวนิสต์ล่มสลาย จนถึง ค.ศ. 1996 เมื่อกลุ่มตอลิบานยึดกรุงคาบูลได้ รับบานีและผู้สนับสนุนได้ถอยร่นไปทางเหนือและต่อสู้ในนาม "แนวร่วมอิสลามเพื่อการปลดปล่อยอัฟกานิสถาน" จวบจนรัฐบาลตอลิบานถูกโค่นล้มโดยสหรัฐอเมริกาและชาติพันธมิตร ต่อมารับบานีดำรงตำแหน่งประธานาธิบดีชั่วคราว และเป็นประธานสภาเพื่อสันติภาพ จนกระทั่งเสียชีวิตในปี ค.ศ. 2011 จากการถูกระเบิดฆ่าตัวตาย

## อ้างอิง

## แหล่งข้อมูลอื่น
* 
* Afghanland.com Afghanistan Burhanuddin Rabbani 
* Burhanuddin Rabbani obituary | World news | The Guardian
* Burhanuddin Rabbani: Politician who led Afghanistan's High Peace Council and served as president

หมวดหมู่:นักการเมืองอัฟกานิสถาน
หมวดหมู่:ประธานาธิบดีอัฟกานิสถาน
หมวดหมู่:บุคคลที่ถูกลอบสังหาร
หมวดหมู่:นักการเมืองอัฟกานิสถานที่ถูกลอบสังหาร
หมวดหมู่:บุคคลจากจังหวัดบาดัคชาน
Mentha arvensis

thumbnail
***Mentha arvensis*** () (पुदीना/ *Pudina*,"Podina" ในภาษาฮินดี) หรือมีชื่อในภาษาอังกฤษว่าคอร์นมินต์​ (corn mint) ฟีลด์มินต์ (field mint) หรือไวลด์มินต์ (wild mint) เป็นสปีชีส์หนึ่งของมินต์ พบได้ในเขตอากาศอบอุ่นของทวีปยุโรป, ทางตะวันตกและตอนกลางของทวีปเอเชีย บริเวณตะวันออกของเทือกเขาหิมาลัย, ทางตะวันออกของไซบีเรีย และทวีปอเมริกาเหนือ

## สปีชีส์ย่อย
สปีชีส์ของมินต์ป่ามีทั้งหมด 6 สปีชีส์ย่อย
**Mentha arvensis* subsp. *arvensis*.
**Mentha arvensis* subsp. *agrestis* (Sole) Briq. 
**Mentha arvensis* subsp. *austriaca* (Jacq.) Briq. 
**Mentha arvensis* subsp. *lapponica* (Wahlenb.) Neuman 
**Mentha arvensis* subsp. *palustris* (Moench) Neumann 
**Mentha arvensis* subsp. *parietariifolia* (Becker) Briq.

## อ้างอิง

## ข้อมูลเพิ่มเติม
*Jepson Manual Treatment
*USDA Plants Profile
*Photo gallery

หมวดหมู่:พืชที่พบในทวีปเอเชีย
หมวดหมู่:พืชที่พบในทวีปยุโรป
หมวดหมู่:พืชที่พบในทวีปอเมริกาเหนือ
Mentha australis

***Mentha australis*** มีชื่อในภาษาอังกฤษว่าริเวอร์มินต์​ (river mint) เนทีฟมินต์ (native mint) เนทีฟเปปเปอร์มินต์ (native peppermint) และออสเตรเลียนมินต์ (Australian mint) เป็นมินต์ชนิดหนึ่งใน*[[มินต์|สกุลมินต์]]*

มีถิ่นฐานอยู่บริเวณตะวันออกของประเทศออสเตรเลีย ในทุกรัฐและทุกเขตการปกครอง ยกเว้นรัฐเวสเทิร์นออสเตรเลีย และไปเจริญเติบโตที่เกาะเหนือของประเทศนิวซีแลนด์ด้วย

## อ้างอิง
ดราวน์ (เพลงบริงมีเดอะฮอไรซัน)

"**ดราวน์**" () เป็นซิงเกิลที่ออกจำหน่ายโดยวงดนตรีร็อกชาวอังกฤษ บริงมีเดอะฮอไรซัน เมื่อวันที่ 21 ตุลาคม พ.ศ. 2557 ในบีบีซีเรดิโอ 1 และออกจำหน่ายในไอทูนส์เมื่อวันที่ 6 ธันวาคม พ.ศ. 2557 เพลง "ดราวน์" ได้รับการวิจารณ์จากในหมู่แฟนเพลงและนักวิจารณ์เพลง ซึ่งบางคนไม่พอใจกับการที่วงได้ละทิ้งความเป็นเมทัลคอร์และเดทคอร์ที่วงเคยเล่นเมื่อช่วงแรกของวง

## การประกาศและการออกจำหน่าย
ทางวงได้ประกาศว่าจะมีซิงเกิลใหม่เมื่อวันที่ 13 ตุลาคม พ.ศ. 2557 แล้วปล่อยออกมาในวันที่ 21 ตุลาคม พ.ศ. 2557 บนยูทูบโดยบังเอิญเนื่องจากเป็นความผิดพลาดของเอพิทาพเรเคิดส์ ค่ายเพลงที่วงสังกัดในสหรัฐอเมริกา ต่อมาจึงได้รับการเผยแพร่อย่างเป็นทางการครั้งแรกในบีบีซีเรดิโอ 1 ในวันเดียวกัน หลังจากที่ออกอากาศในบีบีซีเรดิโอ 1 แล้ว โอลิเวอร์ ไซกส์ก็ได้รับการสัมภาษณ์โดย Zane Lowe โดยให้สัมภาษณ์ว่าเพลง "ดราวน์" จะไม่อยู่ในสตูดิโออัลบั้มใด ๆ ของวง แต่แล้ว เพลงนี้ก็ได้ไปอยู่ในแทร็กลำดับที่ 9 ในอัลบั้ม *[[แดตส์เดอะสปิริต]]* ที่ออกจำหน่ายในปี พ.ศ. 2558 แต่จะทำการบันทึกใหม่

เมื่อวันที่ 7 ธันวาคม พ.ศ. 2557 ได้มีประกาศว่าเพลง "ดราวน์" จะออกจำหน่ายในไอทูนส์ ซึ่งออกจำหน่ายเมื่อวันที่ 3 พฤศจิกายน พ.ศ. 2557 ในอเมริกาเหนือ และวันที่ 7 ธันวาคม พ.ศ. 2557 ในสหราชอาณาจักร

## ชาร์ต

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2557
หมวดหมู่:เพลงของบริงมีเดอะฮอไรซัน
หมวดหมู่:เพลงออลเทอร์นาทิฟร็อก
หมวดหมู่:เพลงในปี พ.ศ. 2557
เจสัน ฟลอม

**เจสัน ฟลอม** () เป็นผู้บริหารอุตสาหกรรมดนตรี และปัจจุบันเป็นผู้บริหารสูงสุดของสังกัดลาวาเรเคิดส์ เขาเคยเป็นประธานและผู้บริหารสูงสุดของสังกัดแอตแลนติกเรเคิดส์ เวอร์จินเรเคิดส์ และแคปิตอลมิวสิกกรุ๊ปด้วย ใน ค.ศ. 1995 เขาก่อตั้งสังกัดลาวาเรเคิดส์ เขายังเป็นคนชอบทำบุญ คอยสนับสนุนประเด็นต่าง ๆ ทางการเมืองและสังคม

หัวข้อหนึ่งในนิตยสาร*[[เดอะนิวยอร์กเกอร์]]* เรียกฟลอมว่าเป็น "หนึ่งในนักบันทึกเสียงที่ประสบความสำเร็จที่สุดใน 20 ปีที่ผ่านมา" ฟลอมเป็นลูกชายของทนายความผู้ล่วงลับ โจเซฟ ฟลอม

หมวดหมู่:บุคคลที่ยังมีชีวิตอยู่
แฮปปีซอง (เพลงบริงมีเดอะฮอไรซัน)

**"แฮปปีซอง"** () เป็นซิงเกิลโดยวงดนตรีร็อกชาวอังกฤษ บริงมีเดอะฮอไรซัน จากสตูดิโออัลบั้มชุดที่ 5 ของวง ชื่อว่า *[[แดตส์เดอะสปิริต]]* เพลงนี้ออกเผยแพร่ครั้งแรกเมื่อวันที่ 12 กรกฎาคม พ.ศ. 2558 ออกอากาศทางบีบีซีเรดิโอ 1 และต่อมาได้อัปโหลดในวีโว และออกจำหน่ายในไอทูนส์ในวันเดียวกัน

## ชาร์ต

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2558
หมวดหมู่:เพลงของบริงมีเดอะฮอไรซัน
หมวดหมู่:เพลงออลเทอร์นาทิฟเมทัล
หมวดหมู่:เพลงในปี พ.ศ. 2558
เดอะแมทริกซ์ (ทีมโปรดิวเซอร์)

**เดอะแมทริกซ์** () เป็นทีมโปรดิวเซอร์เพลงและเขียนเพลงป็อป ประกอบด้วยลอเรน คริสตี แกรแฮม เอ็ดเวิดส์ และสก็อตต์ สป็อก

## เบื้องหลัง
ก่อนจะเป็นทีมเดอะแมทริกซ์ ลอเรน คริสตี ประสบความสำเร็จปานกลางในฐานะนักร้อง นักแต่งเพลง ออกอัลบั้มสองอัลบั้มภายใต้สังกัดเมอร์คิวรีเรเคิดส์ในกลางคริสต์ทศวรรษ 1990 ชื่ออัลบั้ม*ลอเรน คริสตี* และ*บรีด* เธอและแกรแฮม เอ็ดเวิดส์ นักแต่งเพลงและโปรดิวเซอร์เพลงแต่งงานกัน และหย่าร้างกันในเวลาต่อมา ก่อนจะมาเป็นทีมเดอะแมทริกซ์ สก็อตต์ สป็อกประสบความสำเร็จในฐานะนักรีมิกซ์เพลง นักประพันธ์เพลงประกอบภาพยนตร์ นักเป่าทรัมเป็ตร่วมกับเดฟ เวกเคิล

## อ้างอิง

หมวดหมู่:โปรดิวเซอร์เพลงชาวอเมริกัน